
1. Vispārīgā informācija
1.1. Iepirkuma identifikācijas numurs – LNS 2026/06.
1.2. Pasūtītājs: 

SIA “LNS pakalpojumi”, reģ.nr.42403015020, Kr.Barona iela 49, Ludzā, LV5701;
1.3. Iepirkuma metode – PIL 9. pantā noteiktajā kārtībā (CPV kods –03413000-8). Iepirkums tiek rīkots ar mērķi izvēlēties piedāvājumu, saskaņā ar Publisko iepirkumu likuma 51. panta ceturtajā daļā paredzēto piedāvājuma izvēles kritēriju – piedāvājumu ar viszemāko cenu, kas atbilst Nolikuma pretendentiem norādītajām prasībām un tehniskajām specifikācijām. Pamatojoties uz izvēlēto piedāvājumu, SIA “LNS pakalpojumi” slēgs līgumu par kokskaidu granulu iegādi SIA “LNS pakalpojumi” vajadzībām.
1.4. Iepirkuma dokumentu saņemšana 

1.4.1. Ieinteresētās personas ar iepirkuma dokumentiem (Nolikumu un Tehniskajām specifikācijām) bez maksas var iepazīties Pasūtītāja profilā internetā: Elektronisko iepirkumu sistēmas (EIS) e-konkursu apakšsistēmas sadaļā “Iepirkumi” (pieejams - https://www.eis.gov.lv/EKEIS/Supplier/) pie informācijas par konkrēto iepirkumu (turpmāk – Pasūtītāja profils). Drukātā veidā to var saņemt trīs darbdienu laikā pēc attiecīgā pieprasījuma saņemšanas dienas
1.4.2. Kontaktpersona: tehniskais direktors: Ivars Binovskis.   Tel.26120510, e-pasts: ivars.binovskis@lnspakalpojumi.lv
2. Informācija par iepirkuma priekšmetu

2.1. Iepirkuma priekšmets – kokskaidu granulu iegāde SIA “LNS pakalpojumi” vajadzībām. Tehniskā specifikācija (pielikums Nr.2), turpmāk – Prece.
2.2. Līgumu izpildes termiņi un nosacījumi: no līguma parakstīšanas brīža uz vienu gadu (12 mēneši), vai līdz pilnīgai saistību izpildei (noteiktai summas apguvei).
2.3. Cita informācija: 

2.3.1. Ieinteresētais piegādātājs savus jautājumus par iepirkuma procedūras dokumentos minētajām prasībām iesniedz elektroniskā veidā Elektronisko iepirkumu sistēmas (EIS) e-konkursu apakšsistēmā vai nosūtot uz e-pasta adresi iepirkumi@lnspakalpojumi.lv . Ja ieinteresētais piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz 3 darbdienu laikā, bet ne vēlāk kā 4 dienas pirms piedāvājumu iesniegšanas termiņa beigām, nosūtot piegādātājam, kurš uzdevis jautājumu, un vienlaikus ievietojot Pasūtītāja profilā.
2.3.2. Pretendenta pienākums ir sekot aktuālajai informācijai (atbildēm uz ieinteresēto piegādātāju jautājumiem u.c.) Pasūtītāja profilā un ņemt to vērā, sagatavojot savu piedāvājumu. Iepirkumu komisija nav atbildīga, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniska pieeja.

3. Piedāvājuma sagatavošana
3.1. Pretendentam rūpīgi jāiepazīstas ar Nolikumu, un tas ir pilnīgi atbildīgs par iesniegtā piedāvājuma atbilstību pasūtītāja izvirzītajām prasībām. Iesniedzot piedāvājumu, pretendents pilnībā akceptē visus nolikuma noteikumus un prasības.
3.2. Visus izdevumus, kas saistīti ar pieteikuma sagatavošanu un iesniegšanu uzņemas Pretendents.

3.3. Pretendents drīkst iesniegt tikai 1 (vienu) piedāvājuma variantu.

3.4. Piedāvājums ir jāiesniedz par visu apjomu. Piedāvājumi, kas nav iesniegti par visu attiecīgās iepirkuma priekšmeta apjomu tiek noraidīti un tālāk netiek vērtēti.
3.5. Ja kāds no pretendenta iesniedzamajiem dokumentiem satur komercnoslēpumu vai konfidenciālu informāciju, kuru pasūtītājs nav tiesīgs atklāt, paziņojot par līguma slēgšanu un informējot pretendentus, pretendentam jānorāda savā piedāvājumā, kura informācija ir konfidenciāla. Par konfidenciālu nevar tikt uzskatīta informācija, kas minēta Publisko iepirkumu likuma 60. pantā.

3.6. Piedāvājums iesniedzams latviešu valodā.

3.7. Piedāvātajā līgumcenā jāiekļauj visas ar iegādi saistītās izmaksas – gan paredzamās, gan tādas, kuras pretendentam vajadzētu paredzēt, un atbilstošie nodokļi (izņemot pievienotās vērtības nodokli (PVN)).

3.8. Dokumenti sagatavojami saskaņā ar pielikumos pievienotajām formām. Gadījumos, kad piedāvājumā iesniegti dokumenti, neizmantojot dotās formas, tiek vērtēts, vai tajos sniegta visa pievienotajās formās prasītā informācija. 
3.9. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, kā arī nedrīkst būt šifrēts. Ja piedāvājums saturēs kādu no šajā punktā minētajiem riskiem, tas netiks izskatīts.
3.10. Piedāvājums sastāv no Nolikuma 6. nodaļā [Prasības pretendentiem un iesniedzamie dokumenti] minētajiem dokumentiem.

4. Piedāvājuma iesniegšana un atvēršana
4.1. Piedāvājumu iesniegšana notiek līdz termiņam, kas norādīts attiecīgajā Iepirkumu uzraudzības biroja mājas lapā publicētajā Paziņojumā par līgumu un EIS e-konkursu apakšsistēmā
4.2. Līdz nolikuma 4.1. punktā noteiktā termiņa beigām pretendentam ir tiesības veikt grozījumus savā piedāvājumā vai atsaukt piedāvājumu.

4.3. Piedāvājumu atvēršanas procedūra notiek EIS sistēmā, termiņā, kas norādīts attiecīgajā Iepirkumu uzraudzības biroja mājas lapā publicētajā Paziņojumā par līgumu un EIS e-konkursu apakšsistēmā
4.4. Piedāvājumu atvēršanas norisi, kā arī visas nosauktās ziņas, iepirkuma komisijas sekretārs protokolē piedāvājumu atvēršanas sanāksmes protokolā. Piedāvājumu atvēršanas sanāksmes protokols tiek publicēts EIS e-konkursu apakšsistēmā www.eis.gov.lv/EKEIS/Supplier/.

4.5. Pēc visu piedāvājumu atvēršanas piedāvājumu atvēršanas sanāksme tiek slēgta.

4.6. Ja piedāvājumu atvēršanas sanāksmes laikā Pasūtītājam radīsies tehniskas problēmas, ko nav bijis iespējams paredzēt un ko nevar novērst īsā laikā (piemēram, interneta darbības traucējumi, datortehnikas bojājumi u.c.), piedāvājumu atvēršanas sanāksme tiks pārcelta uz citu laiku. Informācija par jauno piedāvājumu atvēršanas sanāksmes laiku tiks publicēta arī Pircēja profilā EIS.
5. Pretendentu izslēgšanas noteikumi

5.1. Dalība iepirkuma procedūrā ir Pretendenta brīvas gribas izpausme. Iesniedzot savu piedāvājumu dalībai iepirkumā, Pretendents visā pilnībā pieņem un ir gatavs pildīt visas Nolikumā ietvertās prasības un noteikumus .

5.2. Saskaņā ar PIL 9. panta astotajā daļā noteikto, ka pasūtītājs Pretendentu, kuram būtu piešķiramas iepirkuma līguma slēgšanas tiesības (saimnieciski visizdevīgāko piedāvājumu-zemāko cenu), izslēdz no dalības iepirkumā, ja konstatēti šā likuma 42. panta otrās daļas 1., 2., 3., 4., un 11., punktā minētie izslēgšanas iemesli (noziedzīgie nodarījumi, nodokļu saistību neizpilde, reģistrācija ārzonā, maksātnespēja, interešu konflikta pārkāpums), kā arī ja šie iemesli konstatēti attiecībā uz šā likuma 42. panta trešajā daļā minētām personām. Savukārt PIL 9. panta devītā daļa nosaka, ka, lai pārbaudītu vai Pretendents nav izslēdzams  no dalības iepirkumā šā panta astotajā daļā minēto iemeslu dēļ, pasūtītājs rīkojas atbilstoši šā likuma 42. panta ceturtās daļas 2.punktā un piektajā, sestajā un devītajā daļā minētajai kārtībai, kā arī ievērojot 43. panta noteikumus.
5.3. Izslēgšanas iemesli PIL 9. panta kārtībā rīkotā iepirkumā ir attiecināmi uz visām PIL 42. panta trešajā daļā minētajām personām arī apakšuzņēmējiem, ja iesaiste līgumā ir vismaz 10 000 euro vērtībā.

5.4. Ja uz Pretendentu ir attiecināmi PIL 42. panta otrās daļas 1., 2., 3., 4., un 11. punktā minētie izslēgšanas iemesli vai tas neiesniedz skaidrojumus un pierādījumus, tas no dalības iepirkuma procedūrā tiek izslēgts.
5.5. Iepirkuma komisija pārbauda, vai pretendents, kuram būtu pieškiramas līguma slēgšanas tiesības, nav izslēdzams no dalības iepirkumā saskaņā ar Starptautisko un Latvijas Republikas nacionālo sankciju likuma 11.1 panta pirmo daļu. Iepirkuma komisija  par Pretendentam attiecināmām sankcijām, kas varētu ietekmēt līguma izpildi, pārbauda publiski pieejamās datubāzēs interneta vietnēs
5.6. Pretendents ir izslēdzams no dalības iepirkumā, ja uz to attiecas 2022.gada 8. aprīļa Eiropas Komisijas Padomes regulas (ES) 2022/576, ar kuru groza Regulu (ES) Nr.833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k. panta 1. punkts.

6. Prasības pretendentiem un iesniedzamie dokumenti

        Prasība pretendentiem un iesniedzamie dokumenti:

	PRASĪBAS
	IESNIEDZAMIE DOKUMENTI
	PIEZĪMES

	1
	2
	3

	6.1. Pieteikšanās dalībai iepirkumā

	6.1.1. Pieteikums
	1) Nolikuma 1.pielikums– PRETENDENTA PIETEIKUMS
	

	6.1.2. Finanšu piedāvājums
	2) Nolikuma 3. FINANŠU PIEDĀVĀJUMS
	

	6.2. Atlases prasības

	6.2.1. Reģistrācija

Pretendents normatīvajos aktos noteiktajā kārtībā ir  reģistrēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām;
Pretendenta pieteikums dalībai iepirkumā saskaņā ar šī nolikuma 1.pielikuma formu. 

6.2.3

Pretendents ir granulu ražotājs vai tirgotājs, un piedāvātās granulas atbilst tehniskās specifikācijas prasībām.
	1) Kompetentu institūciju izziņas un/vai citi dokumenti, kas apliecina, ka pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām.
Nolikuma 1.pielikums
Pretendents iesniedz vienu no šādiem dokumentiem:

a) spēkā esošu ENplus sertifikātu vai līdzvērtīgu sertifikātu; vai

b) akreditētas laboratorijas testēšanas pārskatu. Komisija ir tiesīga pārbaudīt sertifikāta spēkā esību publiski pieejamajos reģistros.


	Dokumentus iesniedz:

1) ārvalstīs reģistrētie pretendenti;

2) pretendenti par tā piesaistītajiem apakšuzņēmējiem, kuri reģistrēti ārvalstīs; 

3) pretendenti par ārvalstīs reģistrētām personām, uz kuru iespējām tie balstās. 

Informāciju par Latvijā reģistrētiem pretendentiem, to piesaistītajiem apakšuzņēmējiem un personām, uz kuru iespējām pretendenti balstās, iepirkumu komisija pārbauda publiski pieejamās datu bāzēs.


	6.2.4. Neatbilstība 5.nodaļā minētajiem izslēgšanas noteikumiem
	Kompetentu institūciju izziņas*
* ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	Dokumentus iesniedz piedāvājumu vērtēšanas gaitā TIKAI pēc iepirkuma komisijas pieprasījuma:

1) ārvalstīs reģistrēti vai pastāvīgi dzīvojoši pretendenti;

2) pretendenti par tā piesaistītajiem apakšuzņēmējiem, kuri reģistrēti vai pastāvīgi dzīvo ārvalstīs; 

3) pretendenti par ārvalstīs reģistrētām vai pastāvīgi dzīvojošam personām, uz kuru iespējām tie balstās. 

Informāciju par Latvijā reģistrētiem pretendentiem, to piesaistītajiem apakšuzņēmējiem un personām, uz kuru iespējām pretendenti balstās, iepirkumu komisija pārbauda publiski pieejamās datu bāzēs.

	6.3. Tehniskā piedāvājuma prasības

	6.3.1. Tehniskā specifikācija – Tehniskais piedāvājums

	Nolikuma 2. pielikums – Tehniskā specifikācija – Tehniskais piedāvājums 


	Tehnisko piedāvājumu Pretendents sagatavo, norādot piedāvājuma atbilstību tehniskās specifikācijas (Pielikums Nr.2) prasībām

	6.4. Apakšuzņēmēji

	6.4.1. Piesaistītie apakšuzņēmēji.
	Nolikuma 4.pielikums (ja attiecināms) - informācija par pretendenta piesaistītajiem apakšuzņēmējiem un tiem nododamo darbu saraksts un apjoms.

Nolikuma 5.pielikums (ja attiecināms) – pretendenta piesaistītā apakšuzņēmēja apliecinājums.
	Pretendentam piedāvājumā jānorāda vismaz visi tie apakšuzņēmēji, kuru sniedzamo pakalpojumu vērtība ir 10000 EURO vai lielāka, un katram apakšuzņēmējam izpildei nododamā iepirkuma līguma daļa.

	6.5. Papildus dokumenti, ja pretendents ir personu apvienība (t.sk., personālsabiedrība)

	6.5.1. Personu apvienība (t.sk., personāl-sabiedrība)
	1) Sadarbības līguma kopija vai līdzvērtīgs dokuments
	Dokumentā norāda personas, kas apvienojušās personu apvienībā, un katra personu apvienības biedra atbildības  apjomu  iepirkuma dokumentācijā minēto darbu izpildē (t.sk. konkrēti veicamie darbi);

	
	2) Pilnvara (ja attiecināma)
	Pilnvarai jānosaka personu apvienības biedra tiesības pārstāvēt personu apvienību. 

Pilnvara nav jāiesniedz, ja iepriekš minētās pārstāvniecības tiesības atrunātas sabiedrības līgumā.

	6.6. Eiropas vienotais iepirkuma procedūras dokuments

	6.6.1. Kā sākotnējo pierādījumu atbilstībai iepirkuma nolikumā noteiktajām pretendentu atlases prasībām, Pasūtītājs pieņem Eiropas vienoto iepirkuma procedūras dokumentu (veidlapa pieejama saitē – https://ec.europa.eu/growth/tools-databases/espd/filter?lang=lv ). 


Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst iepirkuma nolikumā noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo darbu vai sniedzamo pakalpojumu vērtība ir vismaz 10 procenti no iepirkuma līguma vērtības. 



Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.

6.6.2. Piegādātājs var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.

6.6.3. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību iepirkuma nolikumā noteiktajām pretendentu atlases prasībām. 

Ja pretendents, kuram būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina pretendenta atbilstību pretendentu atlases prasībām.


7. Piedāvājumu vērtēšana

7.1. Piedāvājumu vērtēšanu iepirkuma komisija veic slēgtā sēdē.
7.2. Piedāvājumi, kas iesniegti pēc šā nolikuma 4.1.punktā minētā termiņa vai ārpus EIS netiek vērtēti.

7.3. Ņemot vērā to, ka Tehniskās specifikācijas – Tehniskie piedāvājumi (Nolikuma 2. pielikums) ir detalizētas un citiem kritērijiem nav nozīmes, iesniegto piedāvājumu izvērtēšanas kritērijs – saimnieciski visizdevīgākais, kuru nosaka, ņemot vērā tikai zemāko cenu. Ja pirms tam, kad pasūtītājs pieņems lēmumu par iepirkuma līguma slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds, izšķirošais piedāvājuma izvēles kritērijs, atbilstoši kuram pasūtītājs izvēlēsies piedāvājumu, būs tas Pretendents, kurš pirmais ir iesniedzis Piedāvājumu EIS.
7.4. Pretendents, kurš sniedzis nepatiesu informāciju vai nav to sniedzis vispār, vai arī sniegtā informācija neapliecina pretendenta atbilstību iepirkuma nolikumā izvirzītajām prasībām, tiek izslēgts no tālākas vērtēšanas.

7.5. Izziņas un citus dokumentus, kurus izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas; ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

7.6. Iepirkuma komisija:

7.6.1. Pārbauda piedāvājumu atbilstību Nolikuma 3.nodaļā [Piedāvājuma sagatavošana] minētajām prasībām. Konstatējot atkāpes no nolikumā izvirzītajām piedāvājuma noformējuma prasībām, komisija izvērtē to būtiskumu un ietekmi uz turpmāko piedāvājuma vērtēšanas procesu un lemj par tālāku piedāvājuma vērtēšanu vai izslēgšanu no tālākas vērtēšanas.
7.6.2. Pārbauda, vai sniegta finanšu piedāvājumā prasītā informācija un vai piedāvājumā nav aritmētisku kļūdu. Ja šādas kļūdas tiek konstatētas, tad tās tiek izlabotas. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņem vērā labojumus. 

7.6.3. Pieprasa skaidrojumu par piedāvāto cenu vai izmaksām, saskaņā ar Publisko iepirkumu likuma 53.panta nosacījumiem, ja kāda pretendenta piedāvājums šķiet nepamatoti lēts. Ja sniegtie skaidrojumi nepamato pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu, noraida piedāvājumu kā nepamatoti lētu.

7.6.4. Nosaka pretendentu, kuram būtu piešķiramas Līguma slēgšanas tiesības, izvēloties no piedāvājumiem, kas atbilst 7.6.1.–7.6.3.punktu prasībām, saimnieciski visizdevīgāko piedāvājumu ar zemāko piedāvāto līgumcenu.

7.6.5. Pārbauda, vai 7.6.4.punktā minētais pretendents iesniedzis visus šī nolikuma 6.nodaļā [Prasības pretendentiem un iesniedzamie dokumenti] minētos dokumentus un tajos sniegtās informācijas atbilstību izvirzītajām prasībām. Par atbilstošiem tiek uzskatīti un tālāk tiek vērtēti tie piedāvājumi, kuros sniegta visa prasītā informācija, kā arī sniegtā informācija apliecina pretendenta atbilstību izvirzītajām prasībām. Ja piedāvājumā ietvertā informācija vai dokuments ir neskaidrs vai nepilnīgs, iepirkuma komisija pieprasa, lai piegādātājs vai kompetenta institūcija izskaidro vai papildina minēto informāciju vai iesniedz trūkstošo dokumentu. Ja norādītajā termiņā pretendents nav izskaidrojis vai papildinājis piedāvājumā ietverto informāciju, iepirkuma komisija pretendenta piedāvājumu vērtē pēc tās rīcībā esošās informācijas. 

7.6.6. Ja 7.6.4.punktā minētais pretendents kā sākotnējo pierādījumu atbilstībai pretendentu atlases prasībām ir iesniedzis Eiropas vienoto iepirkuma procedūras dokumentu, iepirkuma komisija pieprasa iesniegt dokumentus, kas apliecina pretendenta atbilstību pretendentu atlases prasībām. 

7.6.7. Pārbauda 7.6.4.punktā minētā pretendenta atbilstību nolikuma 5.nodaļā [Pretendentu izslēgšanas noteikumi] minētajām prasībām, vai pieprasa iesniegt pretendentam attiecīgas izziņas vai pierādījumus.

7.6.8. Ja 7.6.4.punktā minētais pretendents/šī pretendenta piedāvājums kādā no 7.6.5. – 7.6.7.punktos minētajām pārbaudēm atzīts par neatbilstošu nolikumā izvirzītajām prasībām vai pretendents norādītājā termiņā neiesniedz prasītās izziņas vai dokumentus, pasūtītājs to izslēdz no tālākas dalības iepirkumā un nosaka nākamo pretendentu, kuram būtu piešķiramas Līguma slēgšanas tiesības attiecīgajā iepirkuma daļā atbilstoši šī nolikuma 7.6.4.punktā noteiktajai kārtībai, un attiecībā uz to veic 7.6.5. – 7.6.7.punktos minētās pārbaudes.

7.7. Procesuālās ekonomijas nolūkā iepirkuma komisija jebkurā piedāvājumu vērtēšanas posmā ir tiesīga mainīt vērtēšanas secību, ja izmaiņas neierobežo pretendentu brīvu konkurenci, kā arī nodrošina vienlīdzīgu un taisnīgu attieksmi pret tiem. 

8. Lēmuma izziņošana un līguma slēgšana

8.1. Trīs darbadienu laikā pēc lēmuma pieņemšanas visi pretendenti tiek informēti par pieņemto lēmumu. 

8.2. Piecu darbdienu laikā pēc lēmuma pieņemšanas par iepirkuma procedūras rezultātiem pasūtītājs sagatavo iepirkuma procedūras ziņojumu un publicē to Pasūtītāja profilā.
8.3. Pasūtītājs ar izraudzīto pretendentu slēdz Līgumu (Nolikuma 6.pielikums), pamatojoties uz pretendenta iesniegto piedāvājumu un saskaņā ar šā Nolikuma noteikumiem. 

8.4. Ja izraudzītais pretendents atsakās slēgt iepirkuma līgumu ar pasūtītāju, pasūtītājs ir tiesīgs pieņemt lēmumu par līguma slēgšanas tiesību piešķiršanu nākamajam pretendentam, kura piedāvājums atbilst visām nolikuma prasībām un ir ar nākamo zemāko piedāvāto līgumcenu, vai pārtraukt iepirkuma procedūru, neizvēloties nevienu piedāvājumu. 
8.5. Pirms lēmuma pieņemšanas par iepirkuma līguma slēgšanas tiesību piešķiršanu nākamajam pretendentam, kura piedāvājums atbilst visām nolikuma prasībām un ir saimnieciski visizdevīgākais ar nākamo zemāko piedāvāto līgumcenu attiecīgajā iepirkuma daļā, iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.

8.6. Pasūtītājs saglabā tiesības nepiešķirt līguma slēgšanas tiesības nevienam pretendentam, ja Pasūtītāja budžeta izmaiņu vai citu lēmumu rezultātā piegādes līguma slēgšana iepirkumā nav iespējama.

8.7. Pēc 8.3.punktā minēto Līgumu noslēgšanas, pasūtītājs publicē Līgumu pamattekstus Pasūtītāja profilā. 

PIELIKUMI
1.pielikums

Pretendenta pieteikums;

2.pielikums

Tehniskā specifikācija,


3.pielikums

Finanšu piedāvājums,
4.pielikums 

Informācija par pretendenta piesaistītajiem apakšuzņēmējiem

 un tiem nododamo darbu saraksts;

5.pielikums

Pretendenta piesaistītā apakšuzņēmēja apliecinājums;

6.pielikums

Līguma projekts.
Pielikums Nr.1.
Iepirkuma pieteikums
Iepirkums:  Kokskaidu granulu iegāde
SIA ”LNS pakalpojumi” vajadzībām
(ID Nr. LNS 2026/06)

           Saskaņā ar iepirkuma nolikuma apstiprinu piedāvājumā sniegto ziņu patiesumu, piekrītu iepirkuma nolikuma noteiktajam un piedāvāju nodrošināt kokskaidu granulu iegādi SIA “LNS pakalpojumi” vajadzībām saskaņā ar nolikumu un tā pielikumu nosacījumiem. 

1. Apstiprinu, ka pievienotie dokumenti veido šo piedāvājumu.

2. Apliecinu, ka piekrītu iepirkuma noteikumos pievienotā līguma projekta noteikumiem un šī Piedāvājuma piešķiršanas gadījumā piekrītu slēgt  Pirkuma līgumu par kokskaidu granulu iegādi SIA “LNS pakalpojumi” vajadzībām saskaņā ar šo līguma projektu.

3. Apliecinu, ka piedāvājuma derīguma termiņš ir 120 dienas no piedāvājuma iesniegšanas termiņa beigām.
4. Visas piedāvājumā sniegtās ziņas ir patiesas.

Uzņēmuma statuss (izvēlēties atbilstošo)*:


a) mazais uzņēmums ⎕

b) vidējais uzņēmums⎕
* Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro.
Vidējais uzņēmums ir uzņēmums, kas nav mazais uzņēmums un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/ vai gada bilance kopā nepārsniedz 43 miljonus euro. 

5.    Pretendents informē, ka (pēc vajadzības, atzīmējiet vienu no turpmāk minētajiem):

	☐
	5.1. ir iesniedzis piedāvājumu neatkarīgi no konkurentiem
 un bez konsultācijām, līgumiem vai vienošanām, vai cita veida saziņas ar konkurentiem;



	☐
	5.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ Pretendents šī apliecinājuma Pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu.
Pretendentam, izņemot gadījumu, kad pretendents šādu saziņu ir paziņojis saskaņā ar šī apliecinājuma 5.2. apakšpunktu, ne ar vienu konkurentu nav bijusi saziņa attiecībā uz:

1. cenām;

2. cenas aprēķināšanas metodēm, faktoriem (apstākļiem) vai formulām;

3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu);

4. tādu piedāvājuma iesniegšanu, kas neatbilst iepirkuma prasībām; 

5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums;

6.Informācija par Pretendenta saziņu ar konkurentiem saistībā ar konkrēto iepirkumu.
Nr.

Uzņēmums – konkurents, ar kuru ir bijusi saziņa

Saziņas veids, mērķis, raksturs un saturs

[Komersanta nosaukums, reģ. Nr.]

7.Informācija par personām, kurām ir izšķirošā ietekme

Nosaukums/vārds, uzvārds/

Piederošās kapitāldaļas, %.




8. Atļaujam Pasūtītājam iepirkuma ietvaros un tā rezultātā noslēgtā iepirkuma līguma administrēšanai, apstrādāt savā piedāvājumā norādīto fizisko personu datus saskaņā ar Fizisko personu datu aizsardzības likumu. 
Pretendenta nosaukums/vārds uzvārds: .....................................................................................

Reģistrēts:...................................................................................................................................

ar reģ Nr. /personas kods............................................................................................................

Juridiskā adrese:..........................................................................................................................

Biroja adrese: .............................................................................................................................

Kontaktpersona (vārds, uzvārds, tel.nr., faksa nr., e-pasta adrese): ..........................................

Bankas nosaukums un bankas kods: .........................................................................................

Bankas konta numurs: ...............................................................................................................

	Pretendenta likumiskā pārstāvja vai pilnvarotās personas paraksts:
	


2.Pielikums
Iepirkums:  Kokskaidu granulu iegāde
SIA ”LNS pakalpojumi” vajadzībām
(ID Nr. LNS 2026/06)
TEHNISKĀ SPECIFIKĀCIJA
	 
	Iepirkuma priekšmets
	Kokskaidu granulu piegāde 

	1.
	Iepirkuma mērķis:
	Nodrošināt Pasūtītāja objektus ar kokskaidu granulām

	 
	Parametri
	Uzskaitījums

	2.
	Piegādājamās preces tehniskā specifikācija

	2.1.
	Diametrs
	Diametrs 6 mm (±1mm) – 8mm (±1mm)

	2.2.
	Mitrums 
	Ne vairāk kā 10 %

	2.3.
	Siltumspēja
	Vairāk nekā 17 MJ/kg (aptuveni 4,72 kWh/kg)

	2.4.
	Pelnu saturs
	Ne vairāk kā 0,5 %

	2.5.
	Tilpumblīvums
	No 600 līdz 750 kg/m³

	2.6.
	Mehāniskā izturība
	Ne mazāk kā 98 %

	2.7.
	Ražošana
	Granulas izgatavotas no koksnes. Kvalitātei jāatbilst ENplus A1 kvalitātes klasei vai līdzvērtīgai kvalitātei; atbilstību apliecina ENplus A1 sertifikāts vai akreditētas laboratorijas testēšanas pārskats, kas apliecina atbilstību visiem šajā tehniskajā specifikācijā noteiktajiem parametriem. Granulas nedrīkst saturēt akmeņus, metālu, smiltis vai citus katla darbību apdraudošus svešķermeņus.

	2.8.
	Garums
	No 3,15 līdz 40 mm

	2.9.
	Iepakojums
	Fasēts maiss (15-40 kg), sakrauti paletēs kopsvarā no 0,950 tonnām (950 kg) līdz 1 (vienai) tonnai (1050 kg),  maisi nevar būt bojāti, saplēsti, tiem jābūt hermētiski noslēgtiem, ūdens un mitruma necaurlaidīgiem.

	2.10.
	Smalkumu īpatsvars iepakojumā
	Līdz 0,5 procenti no iepakojuma apjoma.

	2.11.
	Piegādes nosacījumi
	Piegādātājs piegādā preci Pasūtītāja objektā. Preču izkraušanu nodrošina Pasūtītājs.

	3.
	Plānotais piegādes daudzums un piegādes adrese

	3.1.
	Kr.Barona iela 49, Ludza, Ludzas novads

	3.1.1.
	Plānotais piegādes daudzums*
	70 tonnas

	3.1.3.
	Piegādes grafiks**

	2026.gads oktobris - 20 tonnas

	
	
	2026. gada decembris - 20 tonnas

	
	
	2027.gada janvāris 30 tonnas

	
	
	

	
	
	

	* paskaidrojums – kokskaidu granulu piegādes apjoms var mainīties atkarībā no laikapstākļiem.. 
** paskaidrojums - Kokskaidu granulu piegādi var organizēt piegādājot uzreiz visu apjomu vai pa daļām, saskaņā ar grafiku. Pirmā piegāde veicama līdz 2026.gada 15.oktobrim vai vienojoties ar Pasūtītāju par citu piegādes termiņu.
Iesniedzot parakstītu tehnisko specifikāciju pretendents apliecina gatavību izpildīt tehniskās specifikācijas prasības.

	Pretendenta likumiskā pārstāvja vai pilnvarotās personas paraksts:
	


Pielikums Nr.3.                                                                           
FINANŠU PIEDĀVĀJUMS

2026. gada ___.__________.
Mēs, _______________________________________________________

(pretendenta nosaukums, reģ. Nr.)

piedāvājam izpildīt pasūtījumu, kas saistīts ar kokskaidu granulu iegādi SIA “LNS pakalpojumi” vajadzībām

Ar šo mēs apstiprinām un garantējam sniegto ziņu patiesumu un precizitāti. Mēs piedāvājam veikt „Kokskaidu granulu iegādi  SIA “LNS pakalpojumi” vajadzībām” saskaņā ar iepirkuma nosacījumiem un Tehnisko specifikāciju: 
	Materiāla nosaukums
	Mērvienība
	Cena par 1 tonnu, EUR bez PVN
	Nosacītais apjoms
	Cena par visu apjomu, EUR bez PVN

	Kokskaidu granulas
	tonna
	
	70
	

	
	
	KOPĀ:
	
	


Vērtējot piedāvājumu, komisija ņems vērā tā Piedāvāto cenu (cena par visām precēm kopā, saskaitot visu preču cenas EUR (bez PVN).
1. Granulas sagatavošanu un piegādi atbilstoši specifikācijai veic piegādātājs.

2. Piegādes ir jānodrošina darba dienās no plkst. 8:00 līdz 17:00. Granulas pieņemšana nav paredzēta brīvdienās, svētku dienās un nakts stundās.

3. Piegādes adrese: Kr.Barona iela 49, Ludza, Ludzas novads.

4. Apliecinām, ka nekvalitatīvas vai līguma noteikumiem neatbilstošas Preces apmaiņas termiņš: 5 darba dienu laikā no Preces nepieņemšanas brīža vai akta par Preces konstatētajiem trūkumiem sastādīšanas brīža.
5. Apliecinām, ka piedāvājuma cenā ir iekļautas visas ar Līguma izpildi saistītās izmaksas un visi valsts un pašvaldību noteiktie nodokļi un nodevas
6. Samaksa tiek veikta bezskaidras naudas norēķinu formā.

7. Jautājumos, kas nav noregulēti šajā tehniskajā specifikācijā vai nolikumā Pretendents sadarbojas ar pasūtītāju.
8. Ar šo uzņemos pilnu atbildību par finanšu piedāvājumā ietverto informāciju un atbilstību nolikuma prasībām.
	Pretendenta likumiskā pārstāvja vai pilnvarotās personas paraksts:
	


Pielikums nr.4
INFORMĀCIJA

PAR PRETENDENTA APAKŠUZŅĒMEJU(IEM)

iepirkumam „Kokskaidu granulu iegāde  SIA “LNS pakalpojumi” vajadzībām”, iepirkuma identifikācijas Nr. LNS 2026/06                                   
	Nr. p. k. 
	Nosaukums
	Adrese, 

telefons, kontaktpersona
	Pakalpojuma daļas apjoms, EUR bez PVN
	Apakšuzņēmēja(-u) paredzēto pakalpojuma daļu apraksts

	
	
	
	
	

	
	
	
	
	

	
	
	
	
	

	
	
	
	
	


___________________________________________________________

Uzņēmuma vadītāja vai pilnvarotās personas paraksts, tā atšifrējums

Pielikums Nr.5
APLIECINĀJUMS

Apakšuzņēmējs

iepirkumam „Kokskaidu granulu iegāde  SIA “LNS pakalpojumi” vajadzībām”, iepirkuma identifikācijas Nr. LNS 2026/06                                   
Ar šo <Apakšuzņēmēja nosaukums, reģ.Nr. un adrese>:

1. apliecina, ka ir informēts par to, ka  <Pretendenta nosaukums, reģistrācijas numurs un adrese> (turpmāk – Pretendents) iesniegs piedāvājumu SIA „LNS pakalpojumi”, reģistrācijas numurs 42403015020, Kr.Barona ielā 49, Ludzā, Ludzas novads (turpmāk – Pasūtītājs) rīkotai iepirkuma procedūrai „Kokskaidu granulu iegāde  SIA “LNS pakalpojumi” vajadzībām”, iepirkuma identifikācijas Nr. LNS 2026/06                                       ietvaros; 

2. gadījumā, ja ar Pretendentu tiks noslēgts iepirkuma līgums, apņemas:

veikt pakalpojuma daļu:

<īss pakalpojuma daļas apraksts atbilstoši Apakšuzņēmējiem nododamo darbu sarakstā norādītajam> un

nodot Pretendentam šādus resursus:

<īss Pretendentam nododamo resursu (piemēram, speciālistu un/vai tehniskā aprīkojuma) apraksts>.

	<Paraksttiesīgās personas amata nosaukums, vārds un uzvārds>

	<Paraksttiesīgās personas paraksts>


Pielikums Nr.6
PIRKUMA LĪGUMA projekts

Ludzā,





                          Datums skatāms laika zīmogā       

Sabiedrība ar ierobežotu atbildību “LNS pakalpojumi”, reģistrācijas Nr. 42403015020, juridiskā adrese: Kr.Barona iela 49, Ludza, Ludzas novads, LV-5700, tās valdes locekļa Jura Vorkaļa personā (turpmāk – Pasūtītājs), kurš darbojas uz statūtu pamata, no vienas puses, un 

<Pretendenta nosaukums>, reģistrācijas Nr. _____________, juridiskā adrese: ________________, kuras vārdā pamatojoties uz _____________ rīkojas _________________________ (turpmāk – Piegādātājs), no otras puses, (turpmāk abi kopā saukti par Līdzējiem, katrs atsevišķi – Līdzējs), 
pamatojoties uz Pasūtītāja organizētā iepirkuma “Kokskaidu granulu iegāde SIA “LNS pakalpojumi” vajadzībām” (identifikācijas Nr. LNS 2026/06 (turpmāk – Iepirkums) rezultātiem, noslēdz šādu līgumu (turpmāk – Līgums):

1. Līguma priekšmets
1.1. Piegādātājs apņemas pārdot un piegādāt Pasūtītājam, un Pasūtītājs apņemas nopirkt un pieņemt no Piegādātāja kokskaidu granulas (turpmāka – Preces) saskaņā ar Tehnisko specifikāciju (1. pielikums) un Piegādātāja finanšu piedāvājumu (2. pielikums), kas ir Līguma neatņemamas sastāvdaļas.

2. Līguma summa un norēķinu kārtība

2.1. Par savlaicīgi un kvalitatīvi piegādātām Līgumā noteiktajām Precēm Pasūtītājs maksā Piegādātājam līgumcenu saskaņā ar Finanšu piedāvājumā (2. pielikums) noteikto līgumcenu. Vienas tonnas cena ir ____ EUR bez PVN. Kopējā līgumcena par Preču pārdošanu un piegādi tiek noteikta _________ EUR (______ euro, __ centi), neieskaitot pievienotās vērtības nodokli (turpmāk - Līgumcena). Pievienotās vērtības nodoklis 21% ____EUR (_____ euro,___centi). Kopējā summa ______ EUR (____euro__centi). 
2.2. Līgumcenā ir ietvertas visas izmaksas, tai skaitā iepakojuma, transportēšanas, piegādes, nodokļu (izņemot PVN) un nodevu izmaksas. 
2.3. Pasūtītājs samaksā Piegādātājam par piegādāto Preci 10 (desmit) darba dienu laikā pēc pavadzīmes-rēķina parakstīšanas, veicot pārskaitījumu uz Piegādātāja bankas kontu, kas norādīts Līgumā. Par samaksas dienu tiek uzskatīta diena, kurā Pasūtītājs veicis maksājumu.

2.4. Piegādātājs rēķinus sagatavo elektroniski, ievērojot normatīvajos aktos noteiktās prasības. Elektroniski sagatavots rēķins uzskatāms par saistošu Pasūtītājam, ja tas satur atsauci uz līgumu un norādi, ka tas sagatavots elektroniski un derīgs bez paraksta. Piegādātājs elektroniski sagatavoto rēķinu nosūta Pasūtītājam uz e-pasta adresi pasts@lnspakalpojumi.lv.

3. Līguma termiņš

3.1. Līgums stājas spēkā ar abpusēju parakstīšanas brīdi un ir spēkā līdz Līdzēju saistību pilnīgai izpildei.

3.2. Piegādātājs apņemas pārdot un piegādāt Preci __ (_____) mēnešus no Līguma spēkā stāšanās dienas vai līdz Līgumcenas, kas norādīta Līguma 2.1. punktā, sasniegšanai, atkarībā no tā, kurš no nosacījumiem iestājas pirmais.

4. Preces piegādes un pieņemšanas kārtība

4.1. Preces tiek piegādātas pa daļām pēc Pasūtītāja pieprasījuma vai vienā piegādē, ja par to Līdzēji vienojas. 

4.2. Piegādātājs nodrošina preces piegādi un izkraušanu darba dienu laikā no plkst. 8:00 – 17:00, preces piegādi veicot ar savu transportu. 

4.3. Prece tiek piegādāta sekojošā adresē: SIA “LNS pakalpojumi”, Kr.Barona iela 49, Ludza, Ludzas novads, LV-5700.

4.4. Piegādātājs preces piegādi veic Pasūtītāja norādītajā vietā.

4.5. Piegādātājs preces piegādes laiku saskaņo ar Pasūtītāju. 
4.6. Preci pieņem Pasūtītāja pilnvarotā persona ___________, tālrunis _________, darba laiks no 8.00 līdz 17.00.
4.7. Ja piegādātā prece neatbilst Iepirkuma tehniskajā specifikācijā noteiktajām prasībām, Pasūtītājs 5 (piecu) darba dienu laikā sastāda rakstveida pretenziju, kurā norāda konstatētās nepilnības. 

4.8. Piegādātājs 5(piecu) dienu laikā pēc Pasūtītāja izvēles:

4.8.1. novērš trūkumus;

4.8.2. nomaina preci;

4.8.3. samazina cenu.

4.9. Preces saņemšanu Pasūtītāja pilnvarotā persona apliecina, parakstot preču pavadzīmi – rēķinu.

4.10. Līdz preces pieņemšanai visus riskus par preci uzņemas Piegādātājs. Ja Preces kvalitāte neatbilst prasībām, tad krava netiek pieņemta.

5. Līdzēju saistības un atbildība par līguma pārkāpumiem

5.1. Par Preces piegādes termiņa nokavējumu Piegādātājs maksā Pasūtītājam līgumsodu 0,1% (nulle komats viena procenta) apmērā no termiņā nepiegādātās Preces cenas par katru nokavēto dienu, bet ne vairāk kā 10 % (desmit procenti) no līguma summas. Preces piegādes termiņa nokavējumu uzskaita līdz preces nodošanas dienai.

5.2. Ja Pasūtītājs kavē samaksu par piegādāto Preci, Pasūtītājs maksā Piegādātājam līgumsodu 0,1% (nulle komats viena procenta) apmērā no nesamaksātās summas par katru nokavēto dienu, bet ne vairāk kā 10 % (desmit procenti) no pamatparāda lieluma. 
5.3. Līgumsoda samaksa neatbrīvo Līdzējus no saistību izpildes.

6. Nepārvaramas varas apstākļi

6.1. Līdzēji nav atbildīgi par daļēju vai pilnīgu Līguma saistību neizpildi, ko izraisa nepārvaramas varas apstākļi, kuri nevarēja tikt paredzēti un iestājušies no Līdzējiem neatkarīgu iemeslu dēļ. Pie nepārvaramas varas apstākļiem pieskaitāmi ugunsgrēki, zemestrīces, kara darbība, plūdi, valsts varas un pārvaldes institūciju lēmumi, epidēmijas un streikus, kuru rezultātā Līguma izpilde nav iespējama.

6.2. Līdzējs, kurš nevar izpildīt savas Līgumā paredzētās saistības nepārvaramas varas  apstākļu dēļ,  3 (trīs) dienu laikā no minēto apstākļu iestāšanās rakstiski par to informē otru Līdzēju.

6.3. Līguma 6.1. punktā minēto nepārvaramas varas apstākļu iestāšanās gadījumā, Līgumā paredzēto saistību izpildes termiņi tiek pagarināti atbilstoši šo apstākļu darbības laikam.

7. Līguma grozīšana, papildināšanas un laušanas kārtība

7.1. Līguma grozījumi pieļaujami, ievērojot PIL 61. panta noteikumus. Līgumu var papildināt, grozīt vai izbeigt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par šī Līguma neatņemamām sastāvdaļām.
7.2. Par šajā Līgumā noteikto saistību neizpildi vai nepienācīgu izpildi Līdzēji atbild saskaņā ar Latvijas Republikā spēkā esošajiem normatīvajiem aktiem.
7.3. Pasūtītājam ir tiesības vienpusēji atkāpties no Līguma šādos gadījumos:

7.3.1. Piegādātājs būtiski pārkāpj Līguma noteikumus. Pasūtītājs neatlīdzina Piegādātājam tādejādi radušos zaudējumus.

7.3.2. Piegādātājs ir patvaļīgi pārtraucis Līguma izpildi;

7.3.3. ir pasludināts Piegādātāja maksātnespējas process, apturēta vai pārtraukta tā saimnieciskā darbība, uzsākta tiesvedība par Piegādātāja bankrotu vai, tiek konstatēti citi apstākļi, kas, liedz, vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;

7.3.4. Līgumu nav iespējams izpildīt tādēļ, ka Līguma izpildes laikā Piegādātājam (tai skaitā tā valdes vai padomes loceklim, patiesā labuma guvējam, pārstāvēt tiesīgajai personai, prokūristam vai personālsabiedrības biedram, ja Piegādātājs ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;

7.4. Pasūtītājam vienpusēji atkāpjoties no Līguma, Piegādātājs par Līguma laušanu jābrīdina ne mazāk kā 10 (desmit) dienas iepriekš. 

8. Citi noteikumi

8.1. Līdzēju pārstāvji:

8.1.1. Pasūtītāja pārstāvis, kurš ir atbildīgs, par Līguma administrēšanu Pasūtītāja vārdā ir _________________________________;

8.1.2. Piegādātāja pārstāvis, kurš ir atbildīgs, par Līguma administrēšanu Piegādātāja vārdā ir ______________________________.

8.1.3. Kontaktpersonu maiņa nav uzskatāma par Līguma grozījumiem un stājas spēkā pēc rakstiska paziņojuma otram Līdzējam.

8.2. Līdzējiem ir tiesības apstrādāt no otra Līdzēja iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija, ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

8.3. Visas domstarpības, kas saistītas ar šī Līguma izpildi, tiek risinātas Līdzējiem savstarpēji vienojoties. Ja vienošanās nav panākta, tad strīds tiek nodots izskatīšanai tiesā normatīvajos aktos noteiktajā kārtībā Latvijas Republikas tiesā.

8.4. Līgums ir saistošs Līdzējiem, to pilnvarotajām personām, tiesību un saistību pārņēmējiem.

8.5. Līguma nodaļu virsraksti lietoti tikai atsauksmju ērtībai un nevar tikt izmantoti Līguma noteikumu interpretācijai.

8.6. Līgums sagatavots latviešu valodā un parakstīts elektroniski ar drošu elektronisko parakstu, kas satur laika zīmogu un tas ir pieejams Līdzējiem. Līguma parakstīšanas datums ir pēdējā parakstītāja pievienotā laika zīmoga datums un laiks.

8.7. Līgumam, kā tā neatņemamas sastāvdaļas, pievienoti šādi pielikumi: 

8.7.1. 1. pielikums – Tehniskā specifikācija un tehniskais piedāvājums uz _ (_____) lapām;

8.7.2. 2. pielikums – Finanšu piedāvājums uz _ (_____) lapām;

9. Pušu juridiskās adreses, rekvizīti un norēķinu konti

	Pasūtītājs: SIA “LNS pakalpojumi”
	
	Piegādātājs: 

	/paraksts/*
	
	Reģ. Nr. 

Adrese: 

Tālr. 

e-pasts: 

Banka: 

Bankas kods: 

Norēķinu Konts: 

/paraksts/*

	/vārds, uzvārds/
	
	/vārds, uzvārds/


*Dokuments parakstīts ar drošu elektronisko parakstu un satur laika zīmogu
�Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura:


1) iesniedz piedāvājumu šim konkursam;


2) ņemot vērā tās kvalifikāciju, spējas vai pieredzi, kā arī piedāvāto pakalpojumu, varētu iesniegt piedāvājumu šim konkursam.


� Saskaņā ar Koncernu likumu.





